**Vnútorný poriadok školskej jedálne pri ZŠ s MŠ Gaštanová 56, 010 07 Žilina**

**platný od 1.1.2024**

Školská jedáleň je uzatvorené školské stravovacie zariadenie, ktoré zabezpečuje stravovanie pre:

deti v materskej škole, žiakov a zamestnancov základnej školy

elokované pracovisko v Bytčici / deti MŠ, žiaci I.stupňa + zamestnanci /

a cudzím stravníkom / zamestnanci súkromnej ZUŠ /.

Elokovanému pracovisku v Bytčici sa stravovanie zabezpečuje vývozom v termoizolačných nádobách v čase od 11,00 hod. – 11,30 hod. Počas školského roka 2022/2023 sú dočasne deti MŠ aj žiaci ZŠ z dôvodu rekonštrukcie elokovaného pracoviska v ZŠ s MŠ Gaštanová 56 a stravujú sa v ŠJ.

Kapacita jedálne v ZŠ s MŠ Gaštanová 56, Žilina je 130 miest pre žiakov a zamestnancov, 140 miest pre deti v MŠ.

Dňa 28.02.2023 bol v zbierke zákonov SR zverejnený zákon č. 65/2023 Z. z., ktorým sa mení

a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých

zákonov v znení neskorších predpisov a ktorým sa menia a dopĺňajú niektoré zákony (ďalej

len „novela zákona o pomoci v hmotnej núdzi“). Predmetná novela zákona o pomoci

v hmotnej núdzi s účinnosťou od 01.05.2023 mení a dopĺňa zákon č. 544/2010 Z. z.

o dotáciách v pôsobnosti Ministerstva práce, sociálnych vecí a rodiny SR v znení neskorších

predpisov (ďalej len „zákon o dotáciách“), čím dochádza k zmenám v poskytovaní dotácií

na podporu výchovy k stravovacím návykom dieťaťa (ďalej len „dotácia na stravu“).

Dotácia na stravu sa bude v zmysle § 4 ods. 6 zákona o dotáciách poskytovať v sume:

**a)** **1,40 eur za každý deň, v ktorom sa dieťa zúčastnilo výchovno-vzdelávacej činnosti**

**v materskej škole (ďalej len „MŠ“) a odobralo stravu,**

**b) 2,10 eur za každý deň, v ktorom sa dieťa zúčastnilo vyučovania v základnej škole (ďalej**

**len „ZŠ“) na prvom stupni a odobralo stravu,**

**c) 2,30 eur za každý deň, v ktorom sa dieťa zúčastnilo vyučovania v ZŠ na druhom**

**stupni a odobralo stravu.**

Ak dieťa nebude prítomné na vzdelávaní v škole a nebolo odhlásené zo stravy, dotáciu si zariadenie školského stravovania nemôže uplatniť. V prípade, že dieťa náhle ochorie, rodič si stravu nestihne odhlásiť a dieťa nepríde na vyučovací proces, alebo si neodoberie prihlásený obed **nemá nárok** **na dotáciu na stravu** a prihlásenú stravu si bude musieť rodič odobrať v čase od **11,00 - do 11,30 hod. alebo 14,00 – 14,15 hod**. a zaplatiť v plnej výške aj s réžiou.

**Poplatky za stravovanie platné od 1.1.2024 ( VZN č.18/2023 )**

**deti v MŠ** – desiata 0,50 €

obed 1,20 € spolu: **2,10 €** za potraviny + **0,40 €** réžia = **2,50 €**

olovrant 0,40 €

**deti v MŠ** (poberatelia dotácie podľa osobitného právneho predpisu)– výška dotácie **1,40 €** a doplatok zákonného zástupcu **1,10 €**

**žiaci I. stupňa** – obed 1,70 € za potraviny + 0,40 € réžia = **2,10 €**

**žiaci I. stupňa** (poberatelia dotácie podľa osobitného právneho predpisu)obed 1,70 €+0,40 € réžia **=2,10 €** výška dotácie **2,10 €** doplatok zákonného zástupcu **0,40 € réžia**

**žiaci II. stupňa –** obed 1,90 € za potraviny + 0,40 € réžia = **2,30 €**

**žiaci II. stupňa** (poberatelia dotácie podľa osobitného právneho predpisu) obed 1,90 € + 0,40 réžia = **2,30 €** výška dotácie **2,30 €** a doplatok zákonného zástupcu **0,40 € réžia**

**zamestnanci –** obed **2,40** € za potraviny + 1,63 € (výška celkovej úhrady pre zamestnancov a iné fyzické osoby sa vypočíta v závislosti od výšky režijných nákladov za predchádzajúci kalendárny rok vždy k 1.3.) Príspevok zo sociálneho fondu vo výške **0,50 €** za jeden obed sa vypláca raz za 3 mesiace.

**cudzí stravníci –** obed **2,40** € za potraviny + **1,63** € réžia = **4,03 €** (výška celkovej úhrady  iné fyzické osoby sa vypočíta v závislosti od výšky režijných nákladov za predchádzajúci kalendárny rok vždy k 1.3.)

**Zákonný zástupca dieťaťa/žiaka musí odovzdať podpísaný zápisný lístok stravníka, mať zaplatenú zálohovú platbu, prípadne vystavenú poštovú poukážku a akceptovať podmienky organizácie režimu stravovania v školskom zariadení a podmienky úhrady nákladov na stravovanie. Ak nesplní tieto podmienky nemôže byť prijatý na stravovanie.**

**Spôsob úhrady za stravu :**

Poštové poukážky sa vydávajú okolo 23. dňa v mesiaci na nasledujúci mesiac a musia byť zaplatené tak, aby platba prišla na číslo účtu ŠJ: **SK405600 0000 00 0303993003**  **do posledného pracovného dňa v mesiaci, v ktorom bola** **poukážka vydaná** (platí sa vopred ). Platbu je možné realizovať aj bankovým prevodom. Potvrdenie o zaplatení je nutné odovzdať v ŠJ a stravníkovi budú prihlásené obedy . Aby sme mohli platbu správne identifikovať, musí byť na potvrdení uvedený variabilný symbol, alebo meno stravníka ( nie rodiča). Pokiaľ nebude vyplatená poštová poukážka v termíne odovzdaná v ŠJ, nebude stravník prihlásený na stravu v novom mesiaci. Ak nezaplatia načas rodičia detí v MŠ, budú upozornení, že ak nezaplatia za stravu ich dieťa bude vylúčené z dochádzky do MŠ od ďalšieho dňa po upozornení. Platbu za stravu je možné realizovať aj zadaním trvalého príkazu v banke a vyúčtovanie preplatku za celý školský rok bude v mesiaci júl na číslo účtu rodiča po podaní vyplnenej žiadosti na vrátenie preplatku (stiahnuť sa dá z webovej stránky ZŠ s MŠ Gaštanová 56).

V prípade, že sa stravník už nebude stravovať a má preplatok v stravnom, musí požiadať o vrátenie preplatku písomne a poskytnúť vedúcej ŠJ číslo účtu na ktoré mu bude preplatok vrátený.

**Dotácia pre poberateľov podľa osobitného predpisu sa neposkytuje:**

1. Dieťaťu/žiakovi, ktorý sa nezúčastnil výchovno-vzdelávaciemu procesu a neodobral stravu

(choroba, exkurzie, výlety, lyžiarske výcviky, škola v prírode atď.) V prípade choroby dieťaťa/žiaka je možnosť prvý deň odobrať obed do obedára, ale ani v prvý deň nie je nárok na dotáciu a odobranú stravu musí zákonný zástupca uhradiť v plnej výške. Ostatné dni je nutné odhlásiť.

1. Dieťaťu/žiakovi, ktorý sa zúčastnil výchovno-vzdelávacieho procesu, ale neodobral stravu.
2. Dieťaťu/žiakovi, ktorý sa nezúčastnil výchovno-vzdelávacieho procesu, ale stravu odobral.

**Oprávnené deti na poskytnutie dotácie na stravu:**

**V zmysle § 4 ods. 3 zákona o dotáciách, dotáciu na stravu možno poskytnúť na zabezpečenie**

**obeda a iného jedla v MŠ a v ZŠ na dieťa, ktoré navštevuje:**

**a) posledný ročník MŠ alebo ZŠ, ak rodič dieťaťa alebo fyzická osoba, ktorej je dieťa**

**zverené do starostlivosti rozhodnutím súdu, písomne požiada žiadateľa o dotáciu (ďalej**

**len „zriaďovateľ školy“) prostredníctvom zariadenia školského stravovania, aby podal**

**žiadosť o poskytnutie dotácie na stravu na toto dieťa,**

**b) MŠ, okrem dieťaťa navštevujúceho posledný ročník MŠ, a žije v domácnosti, ktorej sa**

**poskytuje pomoc v hmotnej núdzi alebo ktorej príjem je najviac vo výške životného**

**minima (ďalej len „deti v HN/ŽM“),**

**c) MŠ, ak v MŠ, okrem dieťaťa navštevujúceho posledný ročník MŠ, je najmenej 50 % detí**

**z domácností, ktorým sa poskytuje pomoc v hmotnej núdzi.**

**V nadväznosti na uvedené dotáciu na stravu v MŠ, okrem dieťaťa navštevujúceho**

**posledný ročník MŠ, t .j. deťom vo veku od 2. do 5. rokov (ďalej len „mladšie deti v MŠ“),**

**bude možné poskytnúť:**

**- na dieťa v HN alebo ŽM a v tomto prípade, rovnako, ako v zmysle zákona o dotáciách**

**účinného do 30.04.2023, bude musieť mať zriaďovateľ MŠ preukázané, že ide o dieťa v HN alebo ŽM1**

**- na každé dieťa v MŠ (okrem posledného ročníka MŠ), ak je v MŠ (okrem posledného**

**ročníka MŠ) najmenej 50% detí v HN. V tomto prípade bude musieť mať zriaďovateľ**

**MŠ preukázané, že aspoň 50% detí (okrem posledného ročníka MŠ) spĺňa podmienku dieťaťa v HN.**

**Diétne stravovanie:**

1. Zákonný zástupca dieťaťa v MŠ a žiaka ZŠ uhrádza výšku finančného príspevku na diétne stravovanie v zmysle VZN č. 18/2023 Mesta Žilina.
2. ZŠ s MŠ Gaštanová 56, Žilina zabezpečuje len bezlepkovú diétu dovážanú v termoizolačných nádobách zo školskej jedálne pri ZŠ Martinská 20, Žilina, pre žiakov ZŠ.

Bližšie informácie o možnosti poskytovania bezlepkovej stravy poskytne pani vedúca ŠJ Martinská 20, Žilina.

1. Deťom a žiakom s iným druhom diéty, prípadne viacerých intolerancií na potraviny je možné donášať celodennú stravu do školskej jedálne, po dohovore s vedúcou ŠJ a splnení podmienok individuálnej donášky stravy ( vypísaný informovaný súhlas od zákonného zástupcu a zápisného lístka na osobitné stravovanie + doklad od lekára).
2. Zákonnému zástupcovi dieťaťa/žiaka, na ktoré je poskytnutá dotácia na podporu výchovy k stravovacím návykom a u ktorého podľa **potvrdenia** **od ošetrujúceho odborného lekára** **zdravotný stav vyžaduje osobitné stravovanie** a školská jedáleň uvedený druh stravovania nezabezpečí, štatutár ZŠ s MŠ vyplatí dotáciu zákonnému zástupcovi na základe evidencie dochádzky dieťaťa / žiaka do školy. Vyplatenie dotácie sa bude realizovať na základe podania žiadosti zákonným zástupcom najneskôr do 15. dňa nasledujúceho mesiaca po ukončení predchádzajúceho mesiaca na základe skutočnej dochádzky dieťaťa/žiaka. Žiadosť je možné stiahnuť si z webovej stránky školy. ZŠ s MŠ Gaštanová 56, Žilina zabezpečuje len bezlepkovú diétu dovážanú v termoizolačných nádobách zo školskej jedálne pri ZŠ Martinská 20, Žilina.

Bližšie informácie o možnosti poskytovania bezlepkovej stravy poskytne pani vedúca ŠJ Martinská 20, Žilina.

**Spôsob úhrady za stravu pre detí a žiakov s dotáciu na stravu podľa § 4 ods. 3 písm. c) zákona o dotáciách :**

**Zálohovú platbu za stravné** ( náklady na nákup potravín a režijné náklady) v sume **35,00 €**

zákonný zástupca dieťaťa/žiaka zaplatí do 28. dňa v mesiaci vopred. Ak sa výška zálohovej platby zníži na **10,00 €** bude zákonný zástupca upozornený na jej doplatenie. Za včas neodhlásenú stravu bude zálohová platba znížená v plnej výške (t.j. o náklady na nákup potravín a režijné náklady / deň). Úhrada zákonného zástupcu sa znižuje o poskytnutú dotáciu k stravovacím návykom podľa osobitného predpisu iba v prípade, ak sa dieťa/žiak zúčastní výchovno-vzdelávacieho procesu v škole a odoberie obed.

**Zákonný zástupca dieťaťa/žiaka, môže vopred uhradiť aj vyššiu zálohovú platbu na stravné,**

**než je stanovená výška zálohovej platby vo vnútornom predpise školy. Zostatok zálohovej platby na stravné bude vrátený zákonnému zástupcovi žiaka na konci školského roka, alebo ukončenia stravovania dieťaťa/žiaka na základe žiadosti na vrátenie preplatku ( žiadosť je na webovej stránke ZŠ s MŠ Gaštanová 56 ).**

**Bez čipu stravníkovi nebude vydaný obed !**

**Pri strate, alebo zabudnutí čipu si musí stravník u hospodárky ŠJ po zistení skutočného stavu prihlášky obeda na** **daný deň zobrať náhradný stravný lístok ešte pred začatím výdaja stravy**. Ak stratený čip nenájde musí si zakúpiť nový v hodnote 6,50 €. Táto platba je zálohová, ak nám stravník čip po skončení stravovania sa v ŠJ vráti nepoškodený čiastka **6,50 € bude vrátená.**

**Výdaj stravy:**

**Desiata : 8,30 – 9,00 hod.**

**Obed: 11,30 – 14,00 hod.**

**Olovrant: 14,30 – 15,00 hod.**

**Obedy do obedára, ktoré si musia rodičia priniesť pre neodhlásené obedy (iba prvý deň v prípade náhleho ochorenia dieťaťa) sa vydávajú v čase od 11,00 – 11,30 hod. alebo 14,00 – 14,15 hod.**

**Odhlasovanie stravy:**

Stravu je možné prihlásiť alebo odhlásiť **najneskôr deň vopred do 13,00 hod. ( platí pre elokované pracovisko v Bytčici) a do 13,45 hod. pre ZŠ s MŠ Gaštanová 56,** č. tel.: **0911340403**, emailom: [sjgastanova@gmail.com](mailto:sjgastanova@gmail.com), osobne u hospodárky ŠJ, alebo na objednávacom boxe v priestoroch ŠJ **do 13,45 hod.** **deň vopred.** Pre rodičov s aktivovaným internetovým prihlasovaním a odhlasovaním deň vopred do 13,45 hod. ( pre rodičov žiakov v Bytčici najneskôr do 13,00 hod.)

**Odhlášky a prihlášky po uvedenom termíne nebudú akceptované .**

Ak sa dieťa/žiak **nezúčastní výchovno-vzdelávacieho procesu** v škole alebo materskej škole zákonný zástupca **je povinný dieťa zo stravy odhlásiť.**

**V prípade, že zákonný zástupca nesplní podmienky úhrad neodobraných jedál a nereaguje ani na výzvy riaditeľa školy, môže riaditeľ ZŠ s MŠ zrušiť rozhodnutie o prijatí do zariadenia školského stravovania.**

**Za neodobranú a včas neodhlásenú stravu sa finančná náhrada neposkytuje.**

V čase neprítomnosti detí a žiakov z dôvodu organizovaného odchodu ( školský výlet, škola v prírode a pod.) zo školy triedny učiteľ hromadne odhlási stravníkov . **Písomne oznámi termín ukončenia stravovania a začiatku stravovania detí a žiakov 48 hodín vopred.**

Dozor v školskej jedálni zabezpečujú pedagogický pracovníci podľa rozpisu.

**Zákaz vstupu do priestorov ŠJ cudzím osobám, ktoré sa nestravujú .**

V Žiline 10.1.2024

Vypracovala: Danka Barloková Schválil: Mgr. Alena Tisoňová

vedúca ŠJ riaditeľka ZŠ s MŠ